Moulin Rouge!

Moulin Rouge! je australijsko-američki igrani film u kategoriji mjuzikla, romantične komedije, u  režiji Baza Luhrmanna, koji ujedno bio i ko-producent i ko-scenarist. To je priča o mladom engleskom pjesniku i piscu, Kristijanu (Ewan McGregor), koji se zaljubljuje u zvijezdu Moulin Rougea, kurtizanu Satine (Nicole Kidman). Film koristi muzičko okruženje Montmartrea u Parizu u Francuskoj.

Na 74. dodjeli Oscara, nominovan je za osam nagrada, uključujući i nagradu za najbolji film i najbolju glumicu za Nicole Kidman, osvajajući dva: za najbolju scenografiju i Oscar za najbolju kostimografiju. To je bio prvi mjuzikl nominovan za najbolji film nakon 10 godina, kada je Disneyjev Ljepotica i zvijer bio nominiran 1991. godine. U anketi najvećih filmova BBC-a  2016. godine, Moulin Rouge! je bio na 53. mjestu. Na 59. dodjeli "Zlatnog globusa, zajedno sa filmom Genijalni um, imao je najviše nominacija ukupno 6, osvojivši tri nagrade u kategorijama za najbolji film – komedija ili mjuzikl, najbolju glumicu - komedija ili mjuzikl, najbolju originalnu muziku za Craiga Armstronga.

 Radnja 
Godine 1900. britanski pisac Christian (Ewan McGregor), koji pati od depresije, počinje da piše na svojoj pisaćoj mašini ("Nature Boy"). Dok Christian pripovijeda, film se vraća godinu dana unazad kada se on preselio na Montmartre u Parizu kako bi postao pisac i našao se među članovima boemskog pokreta. Ubrzo otkriva da su njegovi susjedi raspuštena grupa umjetnika na čelu sa Henri de Toulouse-Lautrecom (John Leguizamo)). Toulouse-Lautrec i ostali traže Christianovu pomoć, a njegova vještina pisanja pomaže im da završe predstojeću predstavu, Spektakularni spektakl, koju žele prodati vlasniku Moulin Rougea, Haroldu Zidleru (Jim Broadbent). Grupa stiže u Moulin Rouge dok Zidler i njegova plesna grupa "Dijamantni psi" nastupaju pred publikom ("Zidlerov Rap Medley / Can Can ples"). Toulouse organizuje sastanak Christiana i Satine (Nicole Kidman), zvijezde Moulin Rougea i kurtizane, u svojim privatnim odajama kako bi je upoznao sa predstavom, nesvjestan da je Zidler obećao dati Satine bogatom i psihopatskom vojvodi Monrothu (Richard Roxburgh), koji je i potencijalni investitor u kabareu ("Pjenušavi dijamanti").

Satine je greškom mislila da je Christian vojvoda, i pleše sa njim prije nego što ga odvlači u svoju privatnu odaju da sa njim razgovara o povjerljivim stvarima ("Ritam noći", "Upoznaj me u crvenoj sobi"), ali uskoro saznaje da je on samo obični pisac ("Tvoja pjesma"). Vojvoda ih zatiče zagrljene; Christian i Satine tvrde da su samo vježbali dijaloge iz predstave Spektakularni spektakl. Uz Zidlerovu pomoć, Toulouse i ostali iz grupe šalju vojvodi rukopis s improviziranom radnjom o zlom maharadži koji pokušava da se udvara indijskoj kurtizani koja više voli siromašnog svirača sitara ("Intonacija"). Vojvoda podržava predstavu pod uslovom da samo on može imati Satine. Satine otkriva Christianu svoju čežnju da napusti Moulin Rouge i da postane "prava glumica" ("Jedan dan ja letim"). Christian se navraća kod Satine kako bi je uvjerio da bi trebali biti uvijek zajedno, i na kraju ona se zaljubljuje u njega ("Elephant Love Medley"). Dok se kabare pretvara u pozorište, Christian i Satine se i dalje viđaju pod izgovorom da uvježbavaju dijaloge predstave. Vojvoda postaje sumnjičav prema njihovim čestim sastancima i upozorava Zidlera da bi mogao prestati finansirati predstavu; Zidler organizira da Satine večera s vojvodom, ali ona se razbolijeva od tuberkuloze ("Ako bi trebala umrijeti"). Zidler se pravda vojvodi, tvrdeći da je Satine otišla na ispovijedanje ("Kao Djevica"). Zidler saznaje od liječnika koji liječi Satine ona neće dugo živjeti, ali to saznanje ne saopštava Satine. Satine kaže Christianu da njihov odnos ugrožava predstavu, ali uprkos tome on piše tajnu ljubavnu pjesmu kako bi dokazao svoju ljubav prema njoj ("Neka bude šta bude").

Dok vojvoda gleda Christiana na probi sa Satine, Nini, ljubomorna glumica, ističe da je predstava ustvari metafora za Christiana, Satine i Vojvodu. Razjaren, vojvoda traži da se završetak predstave promijeni tako što će kurtizana izabrati maharadžu; Satine se nudi da provede noć s vojvodom kako bi zadržali originalni završetak. U vojvodinim odajama, Satine vidi Christiana kako luta ulicama i shvata da ne može spavati sa vojvodom. ("Roxannein Tango"). Vojvoda pokušava da je siluje, ali je spašava Le Chocolat (Deobia Oparei), jedan od kabaretskih muških plesača. Ponovo ujedinjena sa Christianom, on je poziva da pobjegne s njim. Vojvoda kaže Zidleru da će ubiti Christiana ako Satine ne bude njegova. Zidler ponavlja ovo upozorenje Satine, ali kad ona odbija da se vrati, konačno je obavještava da će uskoro umrijeti ("Budala da vjeruje"). Zidler kaže Satine da mora spasiti Christianov život, da mu mora reći da će ostati sa vojvodom, iako ga ne voli ("The Show Must Go On (pjesma grupe Queen)"). Christian pokušava da je prati, ali mu je uskraćen ulaz u Moulin Rouge, i postaje depresivan, iako Toulouse insistira da ga Satine voli.

U noći predstave, Christian se ušuljao u Moulin Rouge, namjeravajući da plati Satine kao kurtizanu ("Hindi Sad Diamonds"). On zatiče Satine samu prije nego što je kročila na pozornicu i zahtijeva da mu lično kaže da ga ne voli. Odjednom se nalaze u centru pažnje; Zidler improvizira i uvjerava publiku da je Christian maskirani svirač sitara. Christian ostavlja Satine i odlazi sa pozornice. Sa krovne konstrukcije iza pozornice, Toulouse viče: "Najveća stvar koju ćete ikada naučiti je da volite i da budete voljeni zauzvrat", potičući Satine da pjeva pjesmu koju je Christian napisao da izrazi svoju ljubav prema njoj. Christian se vraća na pozornicu, pridružuje joj se u pjesmi i potvrđuje svoju ljubav prema njoj. Vojvoda je naredio svom tjelohranitelju (Linal Haft) da ubije Christiana, ali je osujećen, dok je vojvodin pokušaj zaustavio sam Zidler. Vojvoda izlazi iz kabarea dok Christian i Satine završavaju svoju pjesmu ("Neka bude šta bude", "Coup d'Etat (Finale)").

Nakon što se zavjesa spustila, Satine podliježe tuberkulozi. Prije nego što umre, Christian i Satine izražavaju ljubav jedno prema drugom i ona mu kaže da napiše njihovu priču. Godinu dana kasnije, Moulin Rouge je zatvoren, a Christian završava pisanje priče o svojoj ljubavi prema Satine, "ljubavi koja će živjeti zauvijek" ("Nature Boy").

 Uloge 

 Nicole Kidman - Satine
 Ewan McGregor - Christian
 Jim Broadbent - Harold Zidler
 Richard Roxburgh - grof od Monrotha
 John Leguizamo - Henri de Toulouse-Lautrec
 Jacek Koman - narkoleptični argentinac
 Caroline O'Connor - Nini Legs-in-the-Air
 Kerry Walker - Marie
 Lara Mulcahy - Môme Fromage
 Garry McDonald - doktor
 Matthew Whittet - Satie
 Keith Robinson - Le Pétomane
 Natalie Mendoza - China Doll
 Christine Anu - Arabia
 David Wenham - Audrey
 Kiruna Stamell - La Petite Princesse
 Deobia Oparei - Le Chocolat
 Kylie Minogue - Zelena vila
 Ozzy Osbourne - smijeh Zelene vile
 Peter Whitford - Scenski menadžer
 Linal Haft - Warner

 Nagrade i nominacije (Američke filmske akademije) 

 Oskar za najbolji film 
 Oskar za najbolju glavnu glumicu 
 Oskar za najbolju umjetničku produkciju nagrada
 Oskar za najbolju muziku 
 Oskar za najbolji zvuk 
 Oskar za najbolje kostime nagrada
 Oskar za najbolju kinematografiju 
 Oskar za najbolju montažu

 Također pogledajte 
 Spisak filmova
 Moulin Rouge, 1928 film
 Moulin Rouge, 1952 film

 Reference 

 Vanjski linkovi 

 Službena stranica
 Nicole Kidman izvodi pjesmu Come What May





Kategorija:Filmovi iz 2001.
Kategorija:Filmovi koji su dobili Oscar za najbolju scenografiju
Kategorija:Filmovi koji su dobili Oscar za najbolji kostim
Kategorija:Američki mjuzikli
Kategorija:Filmovi na engleskom jeziku
Kategorija:Američke filmske komedije
Kategorija:Američke romantične filmske komedije
Kategorija:Američki filmovi
Kategorija:Filmovi koji su dobili Zlatni globus za najbolju glumicu – komedija ili mjuzikl
Kategorija:Filmovi koji su dobili Zlatni globus za najbolju originalnu muziku
Kategorija:Australski filmovi
Kategorija:Australski mjuzikli
Kategorija:Australske romantične filmske komedije
Kategorija:Filmovi u režiji Baza Luhrmanna
Kategorija:Filmovi s radnjom u Francuskoj
Kategorija:Filmovi s radnjom u Parizu
Kategorija:Filmovi snimljeni u Madridu
Kategorija:Filmovi snimljeni u Sydneyju
Kategorija:Historijski romantični filmovi
Kategorija:BAFTA za najbolji film